Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Asiain Torres jaunak aurkeztutako galdera, Nafarroak Europako Bauhaus Berrian parte hartzeko aukeratutako proiektuei buruzkoa (10-22/POR-00228).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioari atxikitako foru parlamentari Mikel Asiain Torres jaunak, Legebiltzarreko Erregelamenduan ezarritakoaren babesean, honako galdera hau aurkezten du, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariak Osoko Bilkuran ahoz erantzun dezan:

2021aren hasieran, bigarren lehendakariorde eta Lurralde Antolamenduko, Etxebizitzako, Paisaiako eta Proiektu Estrategikoetako kontseilariari galdetu genion nola ari zen parte hartzen gure erkidegoa Europako Bauhaus Berria proiektuan, eta proiektu horrek ezarritako zeharkako ardatzak eta ildoak nola aplikatuko ziren Nafarroan.

Handik urte eta erdira, lau dira, azkenik, gure erkidegoa ordezkatzeko hautatutako proiektuak.

Hori dela-eta, ahozko galdera hau aurkezten da:

Zergatik aukeratu dira proiektu horiek, eta nolako eragina izanen dute ekimen hori gure erkidegoan garatzean?

Iruñean, 2022ko ekainaren 9an

Foru parlamentaria: Mikel Asiain Torres